# TZGZ-4clr-hr

# 

# Turistička zajednica grada Zagreba Kaptol 5 10000 Zagreb

# OBAVIJEST ZA NOVINARE 2011/18

**PROJEKT „KULTURA TURIZMA“**

**Zagreb, 14.6.2011.** – Turistička zajednica grada Zagreba danas u prostorijama Muzeja suvremene umjetnosti, u dvorani Gorgona, predstavlja rezultate projekta „Kultura turizma“, koji je nastao u suradnji s Gradskim uredom za obrazovanje, kulturu i šport.

U projekt je na prijedlog Gradskog ureda za obrazovanje, kulturu i šport, uključeno deset zagrebačkih srednjih škola (VII. gimnazija, XI. gimnazija, XV. gimnazija, Gimnazija Lucijana Vranjanina, Prva ekonomska škola, Srednja škola Sesvete, Prehrambeno-tehnološka škola, Upravna i birotehnička škola, Škola za tekstil, kožu i dizajn i Željeznička tehnička škola) kojima turizam i ugostiteljstvo nisu primarni predmeti, a s ciljem edukacije mladih o važnosti i gospodarskim učincima turizma. Učenici škola koje su tijekom prošlog semestra sudjelovale u projektu, u obliku izvannastavne aktivnosti, danas predstavljaju svoje finalne projekte javnosti. poglede i doživljaje turizma i kulture grada Zagreba.

Sustavnom edukacijom učenika srednjih škola, nastoji se podići svijest te upoznati mlade s gradom Zagrebom i njegovim turističkim, kulturnim i prirodnim obilježjima. Na taj način, TZGZ nastoji potaknuti aktivnosti i uključiti mlade u sudjelovanje u programima zaštite okoliša, zaštite životne sredine, podizanja kvalitete življenja, očuvanja etnološkog, povijesnog i kulturnog nasljeđa, podizanja razine gostoljubivosti te stvaranja klime dobrodošlice, što bi dugoročno trebalo ostaviti traga na zagrebačkom turizmu te gospodarskom razvoju grada Zagreba.

# # #

Kontakt: Ana Landeka

stručni suradnik

TURISTIČKA ZAJEDNICA GRADA ZAGREBA  
Kaptol 5  
10000 ZAGREB  
tel: +385-1-4898549, 4898500  
fax: +385-1-4814340  
e-mail: [alandeka@zagreb-touristinfo.hr](mailto:alandeka@zagreb-touristinfo.hr)   
web: <http://www.zagreb-touristinfo.hr>